
П Р О Т О К О Л  № 1
от заседание на Консултативния съвет по въпросите на туризма


	Дата на провеждане
	26.01.2016 г. 16:00 ч.

	Дневен ред:
	1. Обсъждане и съгласуване на Отчет на Програма за Туризма 2015 г.
2. Обсъждане и съгласуване на Програма за Туризма 2016 г.

	Присъствали:
	Председател: Ангел Ангелов - Зам.-кмет на Община Троян
Секретар: Христо  Ангелов – гл. експерт „Туризъм и транспорт”
Членове: 
1. Поля Димова – Зам.-кмет на Община Троян
2. инж. Борис Бояджиев – директор на дирекция „ОСИ”
3. Цветелина Калчева – гл.експерт „Търговия и туризъм”
4. Преслава Иванова – гл. специалист ''Информационно-културен център''
5. Христо Терзиев – кмет на  с. Орешак
6. Елеонора Авджиева- директор на ''Музей на народните художествени занаяти и приложните изкуства'' – Троян 
7. Иван Чакъров – управител на „Национално изложение на художествените занаяти и изкуствата – Орешак“ ЕООД
8. Енчо Ганковски – председател на Дружеството на троянските художници
9. Надежда Христова – председател на сдружение ''Задруга на майсторите на художествени занаяти'' – гр. Троян
10. Даря Заричинова – представител  на Тур Клуб „Ре Марк” – гр. София 
11. Любомира Прокопиева – управител на хотел „Троян Плаза“ – гр. Троян
12. Искра Митева – собственик на хотел „Фея“ – с. Чифлик
съгласно Заповед № 71/20.01.2016 г. на Кмета на Община Троян.




	Г-н Ангелов откри заседанието с встъпителни думи, представи на кратко членовете на Консултативния съвет по въпросите на туризма съгласно Заповед №71/20.01.2016 г. на Кмета на Община Троян.
	1. Обсъждане на  Отчет на Програма за Туризма за 2015 г. Г-жа Заричинова допълни представянето на Община Троян от Тур Клуб „Ре Марк” – гр. София на редица събития популяризиращи туристическия потенциал, както и дейното им участие по организирането на ''Журналистически Инфо Тур'' – 2015 г. Г-жа Прокопиева и г-жа Авджиева подсказаха за по-добро стиковане на събитията проведени от Община Троян с цел равномерното им разпределение във времето (да не се препокриват с основните традиционни събития). Г-жа Прокопиева повдигна въпроса за по-ранното съставяне на Културния календар в отговор г-н Ангелов и г-жа Димова разясниха проблематиката относно невъзможността за съставянето му преди гласуване на бюджета на Общината. Гласува се Отчета за 2015 г., който бе приет с пълно мнозинство от 14 гласа ''За''.

	2. Обсъждане на Програма за Туризма за 2016 г. Програмата бе разгледана детайлно по Приоритети. Г-жа Авджиева насочи вниманието по посока изграждане на нова туристическа пътека в с. Ч. Осъм и реализиране проекта ''Стрийт Арт'' чрез надграждане на досегашни фигури от изминал Арт Пленер. Г-жа Заричинова ентусиазирано прие проекта за  July morning, като уповавайки се на дългогодишния си опит в тази сфера, подсказа за някои решения и идеи. Също дискутира идея за Инфо тур с участието на младежи и студенти от Европа по направление на различни младежки програми. Г-жа Прокопиева предложи като тема за размисъл на членовете на Съвета, уместно ли е да се възроди идеята за събитие „Първа пролет“ в Парк Къпинчо. Г-жа Христова сподели наблюденията си върху познати и приятели за малката осведоменост и популяризация на събитията на Общината – това стана повод за дискусия относно необходимостта за информираност на гражданите. Мнозинството от членовете на Съвета одобриха идеята за единен информационен сайт с цел концентрацията на информация и по лесното администриране. След провеждане на гласуване бе прието отпадането необходимостта от поддръжка на туристически информационен сайт на Сдружение „Съвет по туризъм – Троян“. Г-жа Митева изрази становище за участие на специализирани туристически изложения в чужбина, като предостави помощта си в тази насока. Също констатира необходимостта от корекция формулировката на Приоритет 4, т.3. „Витрини за бижута и стелаж за керамика“. 
[bookmark: _GoBack]Г-жа Заричинова предложи занаятчиите да вземат участие с подкрепата на Община Троян на еко изложение „Зелени дни“ – гр. София. В края на заседанието г-жа Митева изрази съгласие от нуждата за допълнителен трудов ресурс в помощ на курортите „Чифлик“ и „Шипково“.
	Подложена на гласуване, Програмата за развитие на Туризма за 2016 г. бе единодушно приета с 14 гласа - „За“.

